UAC ไตรมาส 2 ไร้ปันผล “บางจากไบโอฟูเอล” ฉุดกำไรลดฮวบ 68%
UAC กำไรไตรมาส 2/65 หด 68% เหลือ 17.98 ลบ. จากปีก่อนมีกำไร 56.77 ลบ. เหตุเหตุไม่ได้รับเงินปันผลจาก BBF-รายได้ขาย-ส่วนแบ่งกำไรลดลง-ค่าใช้จ่ายในการขายและบริหารเพิ่มขึ้น ส่วนงวด 6 เดือนแรกมีกำไร 89.86 ลบ. ลดลง 33% จากปีก่อนมีกำไร 133.85 ลบ.
UAC กำไรไตรมาส 2/65 หด 68% เหลือ 17.98 ลบ. เหตุไม่ได้รับเงินปันผลจาก BBF-รายได้ขายลด-ค่าใช้จ่ายพุ่ง ส่วนงวด 6 เดือนแรกกำไรลดลง 33%
5 ส.ค. 2565

บริษัท ยูเอซี โกลบอล จำกัด (มหาชน) หรือ UAC รายงานผลการดำเนินงานงวดไตรมาส 2/65 และงวด 6 เดือนแรกของปี 65 มีกำไรสุทธิ ดังนี้

ทั้งนี้ผลการดำเนินงานงวดไตรมาส 2/65 มีกำไรลดลง เนื่องจากรายได้จากการขายและบริการลดลง 20.78 ล้านบาท หรือลดลงร้อยละ 5.54 เมื่อเทียบกับงวดเดียวกันของปีก่อน จากการลดลงของรายได้ในกลุ่มธุรกิจ Trading จำนวน 60.78 ล้านบาท และรายได้กลุ่มธุรกิจ Manufacturing – Energy เพิ่มขึ้น 24.40 ล้านบาท รวมถึงกลุ่มธุรกิจ Manufacturing – Chemicals เพิ่มขึ้น 15.60 ล้านบาท
รวมทั้งรายได้อื่นลดลง 9.75 ล้านบาท หรือลดลงร้อยละ 18.77 เมื่อเทียบกับงวดเดียวกันของปีก่อน ส่วนใหญ่ลดลงจากส่วนแบ่งผลกำไรจากเงินลงทุนในบริษัทร่วม จำนวน 13.15 ล้านบาท
ขณะเดียวกันค่าใช้จ่ายในการขายและบริหารเพิ่มขึ้น 14.39 ล้านบาท หรือเพิ่มขึ้นร้อยละ 29.09 เมื่อเทียบกับงวดเดียวกันของปีก่อน ส่วนใหญ่เพิ่มขึ้นจากค่าใช้จ่ายของบริษัทใหญ่ และจากการขาดทุนอัตราแลกเปลี่ยนของบริษัทย่อยที่สปป.ลาว รวมถึงค่าใช้จ่ายในกิจการปิโตรเลียมของบริษัทย่อย
ขณะที่งบเฉพาะกิจการงวดไตรมาส 2/65 บริษัทมีรายได้อื่นลดลง 115.83 ล้านบาท หรือลดลงร้อยละ 87.27 เมื่อเทียบกับงวดเดียวกันของปีก่อน เนื่องจากบริษัทร่วมไม่มีการจ่ายเงินปันผลเพิ่มเติมสำหรับผลการดำเนินงานปี 64 แต่อย่างไรก็ตามบริษัทยังคงได้รับเงินสนันสนุนกองทุนน้ำมันและ LPG อย่างต่อเนื่อง
อนึ่งจากก่อนหน้าในปี 64 บริษัทมีรายได้อื่นเพิ่มขึ้น 53.44 ล้านบาท เมื่อเทียบกับงวดเดียวกันของปีก่อน ส่วนใหญ่เกิดจากรายได้เงินปันผลจาก บริษัท บางจากไบโอฟูเอล จำกัด (BBF) จำนวน 119.92 ล้านบาท ซึ่งเป็นการจ่ายเงินปันผลประจำปี 63 ส่วนที่เหลือจากการจ่ายเงินปันผลระหว่างกาลในเดือนธันวาคม 63